HPT อวดกำไร Q3 โตเฉียด 60% ดันงวด 9 เดือนทะลุ 30 ลบ. รับยอดขายทะลัก
HPT รายงานกำไร Q3/65 โตเฉียด 60% แตะ 12.90 ลบ. ดันงวด 9 เดือนทะลุ 30 ลบ. โต 400% รับยอดขายปรับตัวเพิ่มขึ้น
HPT รายงานกำไร Q3/65 โตเฉียด 60% แตะ 12.90 ลบ. ดันงวด 9 เดือนทะลุ 30 ลบ. โต 400% รับยอดขายปรับตัวเพิ่มขึ้น
11 พ.ย. 2565

บริษัท โฮม พอตเทอรี่ จำกัด (มหาชน) หรือ HPT รายงานผลประกอบการงวดไตรมาส 3 และงวด 9 เดือน มีกำไรสุทธิ ดังนี้

โดยในไตรมาส 3 ปี 65 บริษัทมีรายได้จากการขายคิดเป็นมูลค่า 68.41 ล้านบาท เพิ่มขึ้นจากช่วงเดียวกันของปี 2564 ซึ่งมีรายได้จากการขายเท่ากับ 47.64 ล้านบาท หรือเพิ่มขึ้นคิดเป็นสัดส่วนร้อยละ 43.60 เนื่องจากสถานการณ์การควบคุมการแพร่ระบาด ของเชื้อไวรัสโคโรนา 2019 (COVID-19) ในประเทศของลูกค้าเริ่มดีขึ้น ยอดขายต่างประเทศเริ่มกลับมา บริษัทมีปริมาณการขาย สินค้าเพิ่มขึ้นกว่าช่วงเดียวกันของปี 64 ซึ่งเป็นการขายสินค้าที่บริษัทผลิตเอง และนอกจากนี้ยังมีการซื้อมาขายไปสำหรับสินค้าที่ลูกค้าต่างประเทศมอบหมายให้เป็นตัวแทนจัดซื้อให้
ทั้งนี้ ในไตรมาส 3 ปี 65 บริษัทมีรายได้อื่นคิดเป็นมูลค่า 3.08 ล้านบาท เพิ่มขึ้นจากช่วงเดียวกันของปี 64 ซึ่งมีรายได้อื่นเท่ากับ 2.33 ล้านบาท หรือเพิ่มขึ้นคิดเป็นสัดส่วนร้อยละ 32.19 เนื่องจากบริษัทฯ มีผลกำไรจากอัตราแลกเปลี่ยนเงินตราต่างประเทศ และได้เป็นตัวแทนจำหน่ายสินค้าของตกแต่งบ้านเซรามิค เช่น แจกัน โถ และกระถาง
นอกจากนี้ ในไตรมาส 3 ปี 65 บริษัทสามารถทำกำไรได้ โดยมีกำไรสุทธิสำหรับงวดเท่ากับ 11.64 ล้านบาท หรือคิดเป็นอัตรากำไรสุทธิสำหรับงวดร้อยละ 16.28 ของรายได้รวม กำไรสุทธิเพิ่มขึ้นร้อยละ 55.41 เมื่อเทียบกับช่วงเดียวกันของปี ก่อนหน้าซึ่งมีผลกำไรสุทธิเท่ากับ 7.49 ล้านบาท
โดยสาเหตุเนื่องมาจากปริมาณการขายที่เพิ่มขึ้น และต้นทุนเฉลี่ยที่ลดลง เมื่อเทียบกับช่วงเดียวกันของปีก่อน จึงส่งผลต่อการรับรู้รายได้กำไร และอัตราการทำกำไรที่เพิ่มขึ้นงบการเงินรวม ในไตรมาส 3 ปี 65 แสดงรายได้จากการขายรวมเท่ากับ 83.85 ล้าน ต้นทุนขายเท่ากับ 59.31 ล้านบาท และแสดงกำไรสุทธิสำหรับงวด เท่ากับ 12.93 ล้านบาท มีผลกำไรที่เพิ่มขึ้นจากช่วงเดียวกันของปีก่อน เนื่องจากบริษัทและบริษัทย่อยได้ปรับเปลี่ยนกลยุทธ์และส่งเสริมด้านการตลาดทั้งภายในประเทศ และต่างประเทศ
อีกทั้งได้รับคำสั่งซื้อเพิ่มขึ้นจากลูกค้าต่างประเทศ ซึ่งเป็นตลาดหลักเนื่องจากสถานการณ์ที่สามารถควบคุมการแพร่ระบาดของ Covid-19 ได้ ทำให้มีการฟื้นตัวในความต้องการของตลาด